# Официален вестник C 38A/17 ф

| | ISSN 1830-365X |
| --- | --- |
| Официален вестник
  на Европейския съюз | C 38A |
| | |
| Издание на български език | Информация и известия | Година 5217 февруари 2009 г. |

ISSN 1830-365X

Официален вестник

на Европейския съюз

C 38A

Издание на български език

Информация и известия

Година 5217 февруари 2009 г.

---

| Известие No | Съдържание | Страница |
| --- | --- | --- |
| | V   Обявления |
| | АДМИНИСТРАТИВНИ ПРОЦЕДУРИ |
| | Европейска агенция по лекарствата |
| 2009/C 038A/01 | Покана за изразяване на интерес за договорно наети служители за временни назначения (EMEA, Лондон) | 1 |

Известие No

Съдържание

Страница

V   Обявления

АДМИНИСТРАТИВНИ ПРОЦЕДУРИ

Европейска агенция по лекарствата

2009/C 038A/01

Покана за изразяване на интерес за договорно наети служители за временни назначения (EMEA, Лондон)

1

| BG | |
| --- | --- |

BG

---

V Обявления

АДМИНИСТРАТИВНИ ПРОЦЕДУРИ

Европейска агенция по лекарствата

| 17.2.2009 | BG | Официален вестник на Европейския съюз | CA 38/1 |
| --- | --- | --- | --- |

17.2.2009

BG

Официален вестник на Европейския съюз

CA 38/1

---

Покана за изразяване на интерес за договорно наети служители за временни назначения (EMEA, Лондон)

(2009/С 38 A/01)

Агенцията отговаря за координирането на оценката и контрола на лекарствените продукти за хуманна и ветеринарна употреба в Европейския съюз (вж. Регламент (ЕО) No 726/2004 на Европейския парламент и на Съвета — ОВ L 136, 30.4.2004 г., стр. 1). Европейската агенция по лекарствата (ЕМЕА) е създадена през януари 1995 г. Тя поддържа тесни връзки с Европейската комисия, 27-те държави-членки на ЕС, страните от ЕИП/ЕАСТ и с много други групи в държавния и частния сектор. Агенцията насърчава мултикултурната работна среда.

Допълнителна информация за EMEA и нейната дейност можете да намерите лесно и бързо в Интернет; нашият уебадрес е http://www.emea.europa.eu

ЕМЕА желае да изготви списък на кандидатите, които проявяват интерес да работят по временни назначения по договори за договорно наети служители. Длъжностните характеристики са публикувани в отделен документ, който можете да намерите на уебсайта на ЕМЕА.

Одобрените кандидати ще бъдат включени в списък с резерви с възможност да им бъде предложено временно назначение, вариращо от три месеца до пет години, съгласно договор за договорно наети служители в съответствие с Условията за работа на другите служители на Европейските общности (ОВ L 56, 4.3.1968 г.)
   (1)
  и общите разпоредби на ЕМЕА за прилагане на процедури, които уреждат участието и използването на договорно нает персонал от ЕМЕА
   (2).

Временните назначения могат да включват заместване на временно наети служители от ЕМЕА (например отпуск поради бременност и раждане, предоставен на бащата отпуск, отпуск по семейни причини, отпуск за отглеждане на дете, неплатен отпуск или дългосрочно боледуване) или работа по конкретни краткосрочни проекти при наличие на средства. Договорът на договорно нает служител не може по никакъв начин да доведе до договор на временно нает служител без успешно преминаване през допълнителна процедура по подбор. Договорите на договорно наетите служители не могат да бъдат подновявани повече от веднъж.

Мястото на работа е Canary Wharf, Лондон.

Кандидатите трябва да са граждани на държава-членка на Европейските общности или на Исландия, Норвегия и Лихтенщайн, при условие че имат пълни граждански права.

Кандидатите трябва да са изпълнили всички задължения, наложени им от закона, във връзка с военната служба и да отговарят на характерните изисквания за заемане на съответния пост.

Пълните условия и длъжностните характеристики можете да изтеглите от уебсайта на ЕМЕА:
  http://www.emea.europa.eu/htms/general/admin/recruit/recruitnew.htm
  Заявленията трябва да бъдат подадени по електронен път чрез формуляра, публикуван на уебсайта на EMEA.
  Заявленията трябва да бъдат изпратени не по-късно от полунощ на 17 март 2009 г.
  Моля, обърнете внимание: поради големия брой заявления, получавани в ЕМЕА, при наближаване на крайния срок за подаване на заявленията системата може да се затрудни при обработката на големи обеми данни. Поради това съветваме кандидатите да подават своите заявления достатъчно рано преди крайния срок.

Ако желаете да получавате по електронен път известия за обявени свободни места, трябва да се регистрирате онлайн на http://www.emea.europa.eu/в секция Online Mailing Service.

---

(1)  http://ec.europa.eu/civil_service/docs/toc100_en.pdf

(2)  http://www.emea.europa.eu/pdfs/general/admin/recruit/42125407en.pdf

---